- Hindi News
- National
- ‘दलित वर्ग के धरने में गोहाना से पहुंचे युवा, कहा सरकार अपना रही है नकारात्मक रवैया’
‘दलित वर्ग के धरने में गोहाना से पहुंचे युवा, कहा- सरकार अपना रही है नकारात्मक रवैया’
जींद | लघुसचिवालय के सामने दलित महापंचायत का चल रहा धरना 21वें दिन भी जारी रहा। रविवार को धरने की अध्यक्षता मा. जिले सिंह ने की। धरने में गोहाना से धनसिंह के नेतृत्व में काफी संख्या में युवा महिलाएं पहुंची। उन्होंने कहा कि आज धरने पर बैठे दलित वर्ग के लोगों को 21 दिन हो चुके हैं लेकिन प्रशासन सरकार ने उनकी सुध नहीं ली है। सरकार के नकारात्मक रवैये के कारण दलित वर्ग प्रदेश के अन्य जिलों में भी धरना शुरू करेगा।
उन्होंने सरकार से कहा है कि एससी वर्ग के आरक्षण बहाल करने के मामले में अपनी नीति स्पष्ट करे। ताकि एससी वर्ग का समाज अपने भविष्य के बारे में निर्णय ले सके। उन्होंने कहा कि एससी वर्ग का आरक्षण बहाल करने की घोषणापत्र में वादे से मुकर रही है। उन्होंने कहा कि अगर सरकार का यही रवैया रहा तो एससी वर्ग समाज के लोग कोई बड़ा फैसला लेने के लिए मजबूर होंगे और इसकी जिम्मेवारी सरकार की होगी। इस मौके पर राजेंद्र वैध गोहाना, सुमित वाल्मीकि, मंजू, मीना घोघड़िया, अंजना, संदीप मौजूद रहे।
tgl_Latn sot_Latn hin_Deva hin_Deva hin_Deva hin_Deva